

OPEN CALL – DKS LAB VESTFOLD OG TELEMARK 2023

Er du kunstner og ønsker hjelp til å utvikle prosjekter for DKS? Telemark Kunstsenter og Vestfold Kunstsenter inviterer profesjonelle kunstnere/kunstnergrupper til å søke om deltagelse i et betalt kurs for å utvikle egen produksjon til den kulturelle skolesekken (DKS).

Kunstens universelle kraft og møtet med kunstnerne er sentralt i DKS og med kurset ønsker vi å øke antallet visuelle produksjoner som springer ut av kunstnernes egne ideer. Produksjonen skal tilføre skolen noe annet enn hva de ellers får i undervisningen, men samtidig oppleves relevant og møte elevene på det nivået de er. Kurset strekker seg over totalt seks dager med erfarne veiledere innen kunstformidling til stede, hvorav 4 dager er felles samlinger på Telemark kunstsenter og 2 dager er skoletester for det aktuelle klassetrinnet på barne-/ungdomsskoler eller for videregående skole.

Målet er å få søkt inn godt gjennomarbeidede produksjoner i Kulturtankens søkeportal, som har innmeldingsfrist 1. oktober 2023. Via søkeportalen kan din produksjon bli kjøpt inn og bli sendt ut på turné i fylker og/eller kommuner i hele landet, ut ifra hva du ønsker å tilby.

Vi understreker at DKS LAB er rigget uavhengig av medlemskap i kunstnerorganisasjonene og er et tilbud til alle billedkunstnere og kunsthåndverkere med høyskoleutdannelse innen kunstfag eller som kan vise til et profesjonelt kunstnerisk virke. Ordningen har et regionalt fokus og i år med et spesielt ønske om programforslag rettet mot videregående skole.

Krav til søknaden/veiledning:

* Utfylt søknadsskjema med navn, adresse, alder, telefonnummer og epost.
* Regional tilknytning: Født, oppvokst, bor eller virker i Vestfold eller Telemark. Søker må ikke være medlem av kunstnerorganisasjon, men kunne vise til en profesjonell kunstnerisk praksis.
* En kort beskrivelse (1-2 A4 sider) av den produksjonen du ønsker å utvikle. Skriv gjerne litt om din motivasjon til å formidle prosjektet i skolen og svar på hvorfor nettopp denne formidlingen er viktig for elevene. Fortell om forholdet mellom formidlingsopplegget og relevansen til din egen praksis som kunstner.
* Vedlegg: CV, med vekt på kunstnerisk praksis og eventuell erfaring med formidling
* Undertegnet intensjon om å delta på de aktuelle datoene for DKS LABs faglige utviklingsprogram 2023.

**Søknadsfrist: 15. mars 2023**

Kursdeltagere fakturerer honorar etter DKS sine fremforhandlede satser (dagsats xxx. kr) for de fire dagene de deltar på samlingene og for de to testdagene ute i skolen. Når du søker forplikter du deg til å delta på de fastsatte datoene for DKS LAB 2023, se søknadskjema.

Søknaden med vedlegg sendes til: formidler@vestfoldkunstsenter.no merket søknad DKS LAB 2023

**KONKRET PLAN FOR GJENNOMFØRING AV DKS LAB 2023**

**SAMLING  1 12. april - Telemark kunstsenter, Kunstlabben**

* Veilederne ønsker velkommen og forteller om den kulturelle skolesekkens muligheter og begrensninger.
* DKS-enheten i fylkeskommunen forteller om Portalen og hva de ser etter i en god produksjon.
* Presentasjon av kunstner/kunstnergruppen som deltar og deres kunstneriske virke og ide til formidlingsopplegg. I 2023 har vi 3-4 plasser ledig.

**SAMLING   2 13. april - Telemark kunstsenter, Kunstlabben**

* Praktisk utprøving av hvert enkelt verksted/gjennomføring av opplegget i plenum.
* Tilbakemeldinger gis og spørsmål gis til valgt løsning. Et sentralt punkt er å finne fram til hva som er kjernen i kunsten som skal formidles og hvorfor nettopp dette er relevant og viktig erfaring å gi elevene? Vi diskuterer formen på og oppbyggingen av formidlingen, tilpasset valgt klassetrinn/aldersgruppe.

**SKOLETESTER i perioden 14. april - 15. mai**

Kursdeltagerne arbeider med formidlingsopplegget og kunstproduksjonen ut ifra tilbakemeldingene de har fått og det skoletrinnet de ønsker å formidle til. Første test i skolen gjennomføres med veileder som observatør.

**SAMLING   3 16. mai - Telemark kunstsenter, Kunstlabben**

* Gjennomgang og evaluering av første skoletest.
* Erfaringsdeling mellom kunstnere og veiledere.
* Justeringer før neste utprøving i skolen.
* Forberedelse til filmet intervju og muntlig fremføring som presenterer deg og opplegget kort.

**SKOLETESTER i perioden 18. mai - 2. juni**

Test i skolene for andre gang - med veileder og fotograf/videoteam til stede. Formidlingen filmes. I etterkant av formidlingen gjøres et kort intervju med kunstneren til bruk i video. (1 minutt smakebit, som kan legges inn i portalen og som hjelper programgrupper å få et inntrykk av hva din formidling tilbyr - kanskje ekstra viktig om kunstner selv skal ut på turné).

**SAMLING   4 19. juni - Telemark kunstsenter, Kunstlabben**

* Gjennomgang og evaluering av andre skoletest og film- og videomaterialet.
* Erfaringsdeling mellom kunstnere og veiledere.
* Eventuelle justeringer og vi gjennomgår hvordan best presentere formidlingen i portalen.

*OM DKS LAB

DKS LAB er et landsdekkende nettverk av faglige utviklingsplattformer for visuell kunst i Den kulturelle skolesekken. Prosjektet koordineres av Kulturtanken og er et flerårig samarbeid mellom fylkeskommuner, Sparebankstiftelsen, Kulturtanken og vertsinstitusjoner. Telemark Kunstsenter er en av ti vertsinstitusjoner og samarbeider med Vestfold Kunstsenter om gjennomføring av DKS LAB Vestfold og Telemark.

En overordnet målsetting er å gi flere barn og unge et kvalitativt suverent møte med visuell kunst, uavhengig av geografi, økonomi og sosial bakgrunn. Formålet til DKS LAB er å bygge kunstnerisk og institusjonell kompetanse i det frie kunstfeltet, og å utvikle nye formidlingsformer for visuell kunst i Den kulturelle skolesekken. Nettverkets formål er å samle kompetanse og styrke interessen for visuell kunst for barn og unge generelt.*

|  |
| --- |
|  Søknadsskjema for DKS LAB Vestfold og Telemark 2023  |
| Fullt navn: |  |
| Adresse: |  |
| Telefonnummer: |  |
| E-postadresse:Hjemmeside:Instagram eller andre aktuelle linker: |  |
| Alder: |  |
| Tilhørighet Telemark:Tilhørighet Vestfold: |  |
| Medlemskap i kunstnerorganisasjon: Ikke medlem - vedlagt kunstnerisk praksis til vurdering: |  |
| En kort beskrivelse (1-2 A4 sider) av den produksjonen du ønsker å utvikle. Skriv gjerne litt om din motivasjon til å formidle prosjektet i skolen og svar på hvorfor nettopp denne formidlingen er viktig for elevene. Fortell om forholdet mellom formidlingsopplegget og relevansen til din egen praksis som kunstner. | Eget vedlegg |
| Vedlegg: CV, med vekt på kunstnerisk praksis og eventuell erfaring med formidling | Eget vedlegg |
| Undertegnet intensjon om å delta på de aktuelle datoene for DKS LABs faglige utviklingsprogram 2023.SAMLING  1 12. aprilSAMLING   2 13. aprilSKOLETESTER i perioden 14. april - 15. mai (en av dagene)SAMLING   3 16. maiSKOLETESTER i perioden 18. mai - 2. juni (en av dagene)SAMLING   4 19. juni | Om jeg får plass på kurset har jeg anledning til å delta på de aktuelle datoene for DKS LABs faglige utviklingsprogram 2023Sted:Dato:Signatur:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |